Qaltoniya
Qaltoniya- cinsi ingilis antropoloqu E. Qaltonun şərəfinə adlandırılmışdır. Cinsə 4 növ soğanaqlı bitki daxildir. Onların vətəni Cənubi Afrikadır. Gülçülükdə 2 növündən istifadə olunur. Ağ qaltoniya ya da Kap (Afrika) sünbülçiçəyinin (G. Candicans) hündürlüyü 100-150 sm-ə çata bilir. Bu soğanaqlı bitkinin yarpaqları ətli, ağımtıl ətirli çiçəkləri azacıq sallaq salxıma toplanmışdır. Qaltoniya işıqsevən bitkidir, ona görə onun günəşli sahələrdə əkilməsi yüksək məhsuldarlıq əldə etməyə imkan verir. Bitkinin vegetasiya dövründə gübrə vermək xeyirlidir. Qaltoniya rütubətsevən bitki olduğu üçün vaxtaşırı suvarılmalıdır.